钦定古今图书集成/明伦汇编/人事典/第022卷 > 《本草纲目》 > 《人尿附方》
## 钦定古今图书集成/明伦汇编/人事典/第022卷 > 《本草纲目》 > 《人尿附方》

头痛至极。童便一盏。豉心半合。同煎至五分。温服。〈圣济
总录〉

热病咽痛：童便三合，含之即止。〈圣惠方〉

骨蒸发热：三岁童便五升，煎取一升，以蜜二匙和之，
每服二碗，半日更服。此后常取自已小便服之，轻者
二十日，重者五十日，瘥。二十日后，当有虫如蚰蜒在
身，常出十步内，闻病人小便臭者，瘥也。台州丹仙观
道士张病此，自服神验。〈孟诜必效方〉

《男妇怯证》：“男用童女便，女用童男便，斩头去尾，日进
二次，干烧饼压之，月馀全愈。”〈圣惠方〉

久嗽涕唾，肺痿，时时寒热，颊赤气急：用“童便去头尾
少许，五合，取大粉甘草一寸，四破浸之，露一夜，去甘
草，平旦顿服。”或入甘草末一钱同服亦可，一日一剂。
童子忌食五辛热物。〈姚僧坦集验方〉

肺痿欬嗽。同上。

鬼气疰病。停久臭溺。日日温服之。〈集验方〉

吐血鼻洪：人溺姜汁和匀服一升。〈日华子〉

齿缝衄血：童便温热，含之，立止。〈圣惠方〉

消渴重者，“众人溺坑中水，取一盏服之，勿令病人知，
三度瘥。”〈圣惠方〉

《症》积满腹，诸药不瘥者，“人溺一服一升，下血片块，二
十日即出也。”〈苏恭本草〉

绞肠沙痛：童子小便服之，即止。〈圣惠方〉

卒然腹痛，令人骑其腹，溺脐中。〈肘后方〉

下痢休息杏仁去皮麸炒研，以猪肝一具切片，水洗
血净，置净锅中，一重肝、一重杏仁铺尽，以童便二升
同煎干，放冷任意食之。〈圣惠方〉

疟疾渴甚，童便和蜜煎，顿服。〈简便方〉

瘴疠诸疟，无问新久，童便一升，入白蜜二匙，搅去白
沫，顿服，取吐碧绿痰出为妙。若不然，终不除也。〈圣惠方〉
中暍昏闷，夏月人在途中热死，急移阴处，就掬道上
热土，拥脐上作窝，令人溺满，暖气透脐即甦，乃服地
浆、蒜水等药。　林亿云：“此法出自张仲景，其意殊绝，
非常情所能及，实救急之大术也。”盖脐乃命蒂，暑暍
伤气，温脐所以接其元气之意。

中恶不醒，令人尿其面上即甦。此扁鹊法也。〈肘后方〉
三十年痫，　一切气块、　宿冷恶病：苦参二斤，童子
小便一斗二升，煎取六升，和糯米及麹，如常法作酒
服。但腹中诸疾皆治，酒放二三年不坏，多作救人神
效。〈圣惠方〉

金疮中风，自己小便，日洗二、三次，不妨入水。〈圣惠方〉
金疮血出不止，饮人尿五升。〈千金方〉

打伤瘀血攻心者：“人尿煎服一升，日一服。”〈苏恭本草〉
折伤跌扑，童便入少酒饮之，推陈致新，其功甚大。
薛己云：“予在居庸，见覆车被伤七人，仆地呻吟，俱令
灌此，皆得无事。凡一切伤损，不问壮弱，及有无瘀血，
俱宜服此。”若胁胀，或作痛，或发热烦燥口渴，惟服此
一瓯，胜似他药。他药虽效，恐无瘀血，反致误人。童便
不动脏腑，不伤气血，万无一失。军中多用此，屡试有
验。〈外科发挥〉

杖疮肿毒，服童便良。〈千金方〉火烧闷绝，不省人事者。新尿顿服二三升良。〈千金方〉
刺在肉中，温小便渍之。〈千金方〉

《人咬手指》：瓶盛热尿，浸一夜，即愈。〈通变要法〉

蛇犬咬伤：《日华子》云：“以热尿淋患处。”　《千金方》：“治蝮
蛇伤人，令妇人尿于疮上，良。”

蛇缠人足，就令尿之便解。〈肘后方〉

蜂虿螫人，人尿洗之。〈肘后方〉

蜘蛛咬毒久臭人溺，于大瓮中坐浸，仍取乌鸡屎炒
浸酒服之。不尔恐毒杀人。〈陈藏器本草〉

百虫入耳，小便少少滴入。〈圣惠方〉

劳聋已久。童子小便乘热。少少频滴之。〈圣惠方〉
赤目肿痛，自己小便乘热抹洗，即闭目少顷，此以真
气退去邪热也。〈普济方〉

腋下狐臭。自己小便乘热洗两腋下。久则自愈。〈集简方〉
伤胎血结心腹痛。取童子小便。日服二升良。〈杨氏产乳〉
子死腹中以夫尿二升。煮沸饮之。〈千金方〉

中土菌毒，人尿饮之。〈肘后方〉

合口椒毒，人尿饮之。〈肘后方〉

解诸菜毒。小儿尿和乳汁服二升。〈海上方〉

催生下胞：人溺一升，入葱、姜各一分，煎二三沸，热饮
便下。〈日华子本草〉

痔疮肿痛：用热童便入矾三分洗之，一日二三次效。
〈救急方〉